उनलाई अंग्रेजी सिक्नु थियो । बीबीसी र सीआरईले सिकाउने अंग्रेजी भाषको कार्यक्रम पनि नछुटाई सुन्न थाले । प्रकाशले जोवानालाई आफूलाई अंग्रेजी पढ्न गाह्रो भएको बताए । उनले विलियम रोवर्ट नामक शिक्षक नै राखिदिइन् प्रकाशका लागि । प्रकाश आफैँले आफैँलाई प्रश्न गर्थे अनि जवाफ पनि उनी आफैँ दिन्थे अंग्रेजीमै । भाषा बुझ्दै गए । लेख्न र पढ्न पनि अब्बल हुँदै गए । सुरुमा अंग्रेजी नजानेको देखेर साथीहरू हाँस्थे । कक्षा ८ मा पुग्दा प्रकाश अंग्रेजीमा यति तेजिलो भइसकेका थिए कि स्कुल नै टप गरिदिए ।
